Există pacienti cu diabet zaharat de tip 2 insulinotratat care au reuşit să renunţe la insulinoterapie prin optimizarea corespunzătoare a stilului de viaţă și scăderea în greutate și care au obţinut un control metabolic bun prin terapie non-insulinică. Aceasta stare se poate menţine timp de câteva luni (pacientul se plictiseşte, preferă să facă insulină pentru a mânca mai mult, ceea ce este un comportament cu efecte nefaste) sau câţiva ani (până când secreţia de insulina se reduce prin evoluţia naturală a bolii sau apar comorbidităţi care fac necesară revenirea la insulinoterapie).